**ՀԻՄՆԱՎՈՐՈՒՄ**

**«ՍԱՀԱԿ ԲԱԴԱԼՅԱՆԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՀՈՂԱՄԱՍՆ ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԻ ՀԵՏ ՓՈԽԱՆԱԿԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 71-րդ հոդվածի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2001 թվականի ապրիլի 12-ի N-286 որոշմամբ հաստատված կարգի 29-36-րդ կետերի պահանջներին համապատասխան։

Աբովյան համայնքի ղեկավարին է դիմել Սահակ Բադալյանը իրեն սեփականության իրավունքով պատկանող (հիմք` 2023 թվականի ապրիլի 05-ի N 05042023-07-0091 վկայական) Աբովյան քաղաքի Հանրապետության պողոտայի թիվ 20/3 հասցեում գտնվող 25.38 քառակուսի մետր մակերեսով հասարակական կառուցապատման հողամասը համայնքային սեփականություն հանդիսացող հողամասի հետ փոխանակելու համար։ Դիմումատուի փոխանակվող հողամասը գտնվում է բակային տարածքում և այն կառուցապատելուն առարկում են հարևանությամբ գտնվող բաազմաբնակարան բնակելի շենքի բնակիչները, քանի որ այն հանդիսանում է շենքի բակի կանաչապատ տարծքներից մեկը։ Առաջացել է հողի օգտագործման անարդյունավետություն, սեփականատերը չի կարողանում այն օգտագործել ըստ նշանակության։

Հաշվի առնելով վերը նշված հանգամանքը, առաջարկվում է այն փոխանակել Աբովյան համայնքի սեփականություն հանդիսացող (հիմք՝ 2023 թվականի նոյեմբերի 07-ի N 07112023-07-0109 վկայական) Աբովյան քաղաքի Սևանի փողոցի թիվ 2/16 հասցեում գտնվող 25.38 քառակուսի մետր մակերեսով հասարակական կառուցապատման հողամասի հետ։ Առկա է նաև «ՎԱՐՄՕՆ ՌԻԵԼԹԻ» ՍՊԸ կողմից 18.01.2024թ. 020Ա/Վ-024 և 020/Վ-24 շուկայական արժեքի գնահատման վերաբերյալ մասնագիտական եզրակացությունները, ըստ որոնց փոխանակման առաջարկվող համայնքային հողամասի շուկայական արժեքը, գնահատման ժամանակ, գնահատվում է 1 230 000 դրամ, իսկ քաղաքացու հողամասինը՝ 1 450 000 դրամ։ Սահակ Բադալյանը հայտնել է, որ փոխանակումից հետո համայնքից որևէ պահանջ չունի։

«Սահակ Բադալյանին սեփականության իրավունքով պատկանող հողամասն Աբովյան համայնքի սեփականություն հանդիսացող հողամասի հետ փոխանակելուն համաձայնություն տալու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**